paragraph_text: Šalje (izv. Shalla), jedno od plemena (fis) Gega iz skupine Malisora brđana ili planinaca iz sjeveroistočne Albanije (Malesija)susjedi plemena Nikaj i Šoši, odakle su mnogi iselili u Sandžak gdje su osnovali više sela. Prema tradiciji među tim selima je i Koniče kod Tutina, podno planine Jarut gdje su došli početkom 18. stoljeća. Danas ih u Koniću ima oko 300, ali ih je prije bilo znatno više, jer su se mnogi raselili od 1957 do 1966. uglavnom preko Makedonije u Tursku a kasnije i razne dijelove svijeta.